
Механика курсын жақсы білмей, физиканың басқа бөлімдерін меңгеріп кету қиынға соғады, сондықтан таңдау курсы механика бөліміне арналған . 


Механиканың танымдық орны да үлкен, өйткені механикалық білімдер көмегімен адам сыртқы дүниені таниды. Осы арқылы ол біртіндеп ішкі дүниені тану мүмкіндігін алады. Мысалы, механикада кеңінен қолданыс табатын күш, жұмыс, энергия, қуат, қысым т.с.с. терминдер физикада, химияда қолданылатыны белгілі. 

Механикалық қозғалыс- материя қозғалысының қарапайым түрі; механикалық қозғалыс әрқашанда салыстырмалы екенін ерекше атау орынды. 

Қозғалыс заңдарына есептер шығарғанда берілген дененің уақытқа байланысты кеңістіктегі орнын табу керек. Кез келген физикалық есеп қандайда болмасын жеке алынған физикалық құбылысты зерттеуге арналады. Қарастырылып отырған құбылысты жан –жақты талдап, берілген шамалар мен белгісіз амалардың мағынасын және олардың арасындағы байланысты анықтап (формуланы) есептегі ең басты мәселені бөліп алу керек. 

Көптеген физикалық есептердің шешуінде суреттердің, графиктердің, сондай-ақ сызбалардың пайдаланылуы есептің мазмұнында айтылатын физикалық құбылысты қабылдауды жеңілдетеді, дұрыс модель құруға көмектеседі, физикалық процесті  түсінуде уақыт үнемдеуге мүмкіндік береді. Кез келген оқушы теориялық материалды сапалы игеру үшін берілген тақырыптағы есептердің көпшілігін өздігімен шеше алуы керек

